DE CORNEILLE DE SCHEPPER. J89 



XX°. — Continuantz nostre chemin par semblables lieux déserlz et sans 

 bois, sommes de nuicl arrivez en une bourgade, où y avoit ung hospital 

 appelle Pihaspa-mareth, aultrefois édifie d'une femme d'Empereur, nommé 

 Rhaspa; mais au moyen que ledict lieu estoit plein de lurcqz, nous sommes 

 retirez dans une maison déserte, ou avons demeuré la nuict. Il y a icy une 

 rivière assez violente, mais petite et sans nom, pour ce que les Turcqz ne 

 sont en ceste endroict aulcunement curieux. 



XXI°. — Nous avons tousiours eu semblables chemins, et avons veu 

 une place que ung solache de Mahumet Sultan avoit saulté à trois saults : 

 laquelle place j'ay mesurée, l'ayant trouvé large de quattre vingt et huict 

 pieds et demy, etfeitlesditz saultz, ayant son arcq, pharétre, lance et escu. 

 Le mesme Mahomet feit incontinent morir ledict solache pour ce que, 

 d'ung sault faict à l'impourveu, il l'avoit espouvenlé; et les compaignons 

 dudict solache luy édifièrent icy ung sépulcre que nous avons pareille- 

 ment veu. Finableraent sommes arrivez en la cité d'Adrianopoly, où avons 

 esté logez au logis du seigneur Mathieu Mugistruy, Florentin, homme de 

 bien et bon chrestien. Adrianopolis est une grande cité, murée de vielles 

 murailles, où se veinnent joindre trois rivières, Hebre, Tonsa et Arda : 

 Tonsa vient des montangnes de Yalachie, Arda, du mont Alhos, c'est-à- 

 dire du mont de Dieu près de Salonicque, que les Latins et Grecqz sol- 

 loyent appeller Athos, mais maintenant est nommé mont de Dieu. Hz 

 s'assemblent et viennent dans l'Hebre, qui prend son origine de Rodope 

 près Philippopolis, et se desgorge en la mer près Calliopolis. Nous avons 

 entendu qu'eu ceste ville y avoit plusieurs juifs, entre lesquelz esloyent 

 des hispaignols-castiliians, Samuel de Niebla, de Burgos, David de Seres, 

 et aultre portugalois, Moyses David, et aultres appelez de Vargas. 



XXIII". — Ayaulz demeuré ung jour en Adrianopoly, pour nous sou- 

 lager, reprismes nostre chemin et sortantz ladicte ville, pasasmes le pont 

 de Tonsa, qu'est une rivière venant du Septentrion, et se conjoinct au 

 Hebre, aultrement appelé Mariza. Après, nous avons passé le pont audict 

 Hebre, à l'endroict auquel ung bras d'icelluy se conjoinct à la Tonsa. 

 Nous avons veu le mareth, où l'hospital de Childerim, lequel aultrefois 

 avoit esté seigneur d'Adrianopoly, et est enteré en Vyrsa. J'estime que ce 



